Når klokken nærmer sig 17 om mandagen i Gistruphallen lidt uden for Aalborg, begynder dagens træning for et helt særligt håndboldhold. Det nystartede hold består af 25 udviklingshæmmede børn i alderen 6-14 år. Den tidligere landsholdsspiller Rikke Nielsen står i spidsen for holdet. Rikke Nielsens egen datter har Downs syndrom, og hun mente, at der manglede et fritidstilbud med den rette ånd. - Jeg havde sådan tænkt, at hvis der kom en seks eller syv stykker, så var jeg glad.  Allerede første gang kom der 15-20 stykker, så mit foreningshjerte var ved at falde ud af begejstring, fortæller Rikke Nielsen. TV2 Nord har fulgt Rikke Nielsens projekt, og det er der kommet et tv-program ud af. Se det på TV2 Nord Salto klokken 19.45 fredag den 14. oktober 2016.

Opsummering:
Tidligere landsholdsspiller Rikke Nielsen har lavet et håndboldhold for udviklingshæmmede børn, og det er blevet et kæmpe hit. De mødes og spiller hver mandag i Gistruphallen.